Nå blir det moms på e-bøker og spill

Fra 1.juli innføres merverdiavgift på 25 prosent på alle elektroniske tjenester, for eksempel spilltjenester, e-bøker og nedlastet programvare. Det betyr økt pris for deg.

Nye regler for netthandel fra 1.juli som gjør dine digitale tjenester dyrere. Illustrasjonsfoto: Colourbox.com Vis mer

Publisert: Oppdatert: 7. mai 2012 20:27 , Publisert: 2. juli 2011 12:56

- Det er helt klart at denne avgiften vil overføres til forbrukerne, sier direktør internet og nye medier Torgeir Waterhouse i IKT Norge, IT-næringens interesseorganisasjon.

Mva-satsen blir på 25 prosent, det betyr at tjenester solgt til Norge kan bli inntil 25 prosent dyrere.

Moms på Amazon

Kjøp av elektroniske tjenester i Norge er i dag allerede belagt med merverdiavgift.

- Det bør betales merverdiavgift ved nedlasting av filmer og e-bøker mot betaling, uavhengig av om produktet kjøpes fra tilbyder etablert i Norge eller utlandet. Vi må ha like konkurransevilkår, sa finansminister Sigbjørn Johnsen ved fremleggelsen av statsbudsjettet i fjor.

Dette er tjenester som vil bli rammet:

- Bildetjenester som Flickr og Picasa.

- Backup-tjenester som Dropbox, Jungledisk og Mozy.

- Kjøp av e-bøker, for eksempel fra Amazon.com.

- Kjøp av programvare over internett.

- Abonnoment på spilltjenester.

- Musikktjenester som spotify.

- Ip-telefoni som skype og telio.

Mer omfattende oversikt kan du finne på

Skatteetatens egen hjemmeside.

LES OGSÅ:

Store prisforskjeller på spill

Leverandøren har rapporteringsplikt

I prinsippet skal du som privatperson ikke merke noe til dette. Det er leverandøren som har plikt til å rapportere salget til norske myndigheter - og betale pengene til staten.

Utenlandske leverandører skal derfor registrere seg. En lignende ordning finnes i dag i EU.

Vurderte fritak for e-bøker

Direktør for internett og nye medier, Torgeir Waterhouse i IKT- Norge. Foto: IKT - Norge Vis mer

- Det ble vurdert av myndighetene at e- bøker skulle være unntaket fra den nye regelen om moms- innføringen. Men de bestemte seg for å bevisst forskjellesbehandle teknologiformene, sier Torgeir Waterhouse i IKT- Norge.

Papirbøker og lydbøker vil fortsatt ha momsfritak.

LES OGSÅ:

Enklere å handle på nettkjøp

Et stort paradoks

Han sier videre at det er et stort paradoks at det i statsbudsjettet står at avgiftsendringer skal brukes aktivt for å fremme miljøvennlige tiltak, når dette er eksempelet på det stikk motsatte.

- Hvorfor velge en produksjon som blant annet gavner skogeiere, lurer Watherhouse på.

LES OGSÅ:

Slipp moms på utenlandsshopping

Trenger du flere råd og tips til din bedrift?

Se boken Småbedriftseieren fra Dine Penger

Her kan du lese mer om Skatter og avgifter